Պետեկամուտների կոմիտեի ղեկավարի տեղակալ Արմեն Ալավերդյանը ցնծությամբ արձանագրել է, որ խոշոր հարկատուների թիվը սրընթաց աճում է, ու հանրապետությունում այդպիսիք արդեն չորս ու կես հարյուրի են հասել: Ասվածն ավելի որոշակի պատկերացնելու համար նշենք, որ միայն վերջին երկու տարիներին խոշոր համարվելու պատիվն ու պատասխանատվությունը սկսել է ևս հարյուր տնտեսվարող կրել: Տնտեսության կայունացման ու զարգացման իրողությունից ավելի ոգևորվելով կամ պարզապես մինչև վերջ ու բոլոր փակագծերը բացելով` Ա. Ալավերդյանը խոստովանել է նաև, որ ինքը չգիտի, թե գործունեություն ծավալելու ոչ այնքան դյուրին պայմաններին չդիմանալով` վերջին տարիներին քանի˜ գործարար է հեռացել հանրապետությունից: